google/wiki40b huggingface dataset:
ΦΚ Πετρζάλκα Ακαντέμια

Ιστορία

Ο σύλλογος ιδρύθηκε στις 7 Ιουνίου 1898 την εποχή που η πόλη και η χώρα αποτελούσε τμήμα της πολυεθνικής αυτοκρατορίας της Αυστροουγγαρίας. Το αρχικό όνομα της ομάδας ήταν Pozsonyi Torna Egyesület. Το 1919 με την ίδρυση της Τσεχοσλοβακίας ο σύλλογος επανιδρύθηκε με το ίδιο αρχικό όνομα, έπειτα από μία περίοδο αδράνειας.
Το 1953 μετονομάστηκε σε Kovosmalt Bratislava. Στη συνέχεια έλαβε κατά καιρούς διάφορες ονομασίες μέχρι το 1993 που απέκτησε τον τίτλο Αρτμέντια. Μάλιστα, το 1986 συγχωνεύτηκε με την TJ Internacionál Slovnaft Bratislava σε ένα νέο σωματείο υπό τον τίτλο TJ Internacionál Slovnaft ZŤS Bratislava αλλά το 1990 τα δυο σωματεία διαχωρίστηκαν και ανεξαρτητοποιήθηκαν πάλι.

Το Στάδιο Πετρζάλκα

Ο αγωνιστικός χώρος του Σταδίου Πετρζάλκα, όπου αγωνίζεται η Αρτμέντια υπάρχει πάνω από εκατό χρόνια. Πριν ακόμα από τον Β΄Παγκόσμιο Πόλεμο στο στάδιο αυτό γίνονταν διεθνή παιχνίδια. Αν και καταστράφηκε κατά τη διάρκεια του πολέμου, οι εξέδρες χτίστηκαν σχεδόν στην αρχική μορφή. Αναγκαστικά, τα τελευταία δέκα χρόνια έγιναν σημαντικές βελτιώσεις, μια και αυξήθηκαν οι υποχρεώσεις της Αρτμέντια αφού ανέβηκε κατηγορίες και συμμετείχε σε ποδοσφαιρικές διοργανώσεις υψηλών απαιτήσεων, όπως το Τσάμπιονς Λιγκ. Ανακατασκευάστηκαν οι εξέδρες πίσω από τα τέρματα και χτίστηκε καινούργια εξέδρα κατά μήκος του αγωνιστικού χώρου. 
Η χωρητικότητα του σταδίου υπολογίζεται σε 10.000 θεατές. Όμως, είναι αδύνατο να υπολογιστεί ακριβώς, διότι οι παλιές εξέδρες είναι εξέδρες ορθίων. Ο μέσος όρος φιλάθλων που παρακολουθεί τους αγώνες πρωταθλήματος της Αρτμέντια είναι περίπου 4.000 και είναι από τους υψηλότερους στη Σλοβακία. Παρά τις βελτιώσεις, το στάδιο δεν πληροί όλα τα κριτήρια της UEFA και στο Τσάμπιονς Λιγκ ο σύλλογος αναγκάστηκε να αγωνιστεί στο γήπεδο «Tehelné pole», έδρα της Σλόβαν Μπρατισλάβας.
Τζούλια Αλεξανδράτου

Βιογραφία

Γεννήθηκε στις 24 Νοεμβρίου 1986 στην Γλυφάδα όπου και μεγάλωσε. Ο πατέρας της, Ζήσιμος Αλεξανδράτος είναι Έλληνας επιχειρηματίας με καταγωγή από την Κεφαλονιά, ενώ η μητέρα της, Άλισον Χαντ-Αλεξανδράτου, είναι πρώην μοντέλο βρετανικής καταγωγής. Έχει μια μεγαλύτερη αδερφή, την Άρτεμις (γενν. 1983), που είναι λαϊκή τραγουδίστρια. Ξεκίνησε από παιδί να εργάζεται ως μοντέλο, συμμετέχοντας σε εκπομπές διαφημίζοντας έτσι παιδικά ρούχα γνωστών εταιριών. 
Το 2002, σε ηλικία μόλις δεκαέξι ετών, κέρδισε τον τίτλο της Miss Young στα καλλιστεία του ANT1, ενώ τέσσερα χρόνια αργότερα, εξελέγη αναπληρωματική Σταρ Ελλάς 2006,παρ' όλο που αρχικά τα στοιχήματα την έβγαζαν πρώτη. Τον ίδιο χρόνο εμφανίστηκε στη μουσική εκπομπή "Megalicious chart live" του Θέμη Γεωργαντά στο MEGA, ως συμπαρουσιάστρια, ενώ παράλληλα συμμετείχε στο τραγούδι του Ανδρέα Κωνσταντινίδη, "Μόνο Για Σένα" και σαν τραγουδίστρια, αλλά και στο βίντεο-κλιπ. Το 2007, ηχογράφησε άλλα δύο τραγούδια, το "Βασίλισσα της πίστας" και το "Στόχος είναι τα λεφτά" για τις ανάγκες της ταινίας του Νίκου Περράκη "Ψυχραιμία", στην οποία και συμμετείχε ως ηθοποιός. 
Ήταν παρουσιάστρια της εβδομαδιαίας εκπομπής του ΑΝΤ1 "Music bee", η οποία σταμάτησε στο τρίτο επεισόδιο λόγω των μικρών ποσοστών τηλεθέασης από την AGB. Το 2010, πρωταγωνίστησε σε ταινία πορνό μαζί με τον Γάλλο πορνοστάρ Ίαν Σκοτ, που διανεμήθηκε μέσω των πρακτορείων τύπου εσωτερικού σε 120.000 DVD και που προκάλεσε έντονες συζητήσεις στα Μέσα Μαζικής Ενημέρωσης, ενώ ένα χρόνο αργότερα, πρωταγωνίστησε σε ένα ακόμη πορνό λαμβάνοντας έτσι ποικίλα σχόλια, Συμμετείχε σε ακόμη 3 ταινίες πορνό πριν αποσυρθεί οριστικά από τον χώρο το 2012. 
Τον Νοέμβριο του 2016, κυκλοφόρησε σε συνεργασία με τον Τάσο Ποτσέπη, το τραγούδι "Αγάπη Μόνο".

Προσωπική ζωή

Από το 2013 μέχρι το 2016 ήταν παντρεμένη με τον επιχειρηματία Κριστιάν Καρπόζηλο και ζούσαν στη Βιέννη. Σήμερα, ζει στο Λονδίνο.
Γκαρούφα

Η γκαρούφα είναι παραδοσιακό φαγητό της πόλεως της Καστοριάς και σχετίζεται με τον ειδικό τρόπο μαγειρικής του κεφαλιού ενός μεγάλου λιμνήσιου ψαριού άνω των τριών κιλών, γνωστού ως γριβάδι. Ο ειδικός αυτός τρόπος γενικά συνίσταται στο ξεκοκκάλισμά του μετά το βράσιμο μαζί με την ουρά του και το χαβιάρι, εμπλουτισμένο με σκόρδα, ξίδι, καρύδια, ψίχα ψωμιού που εμβαπτίζεται στη σούπα, που τα χτυπάμε όλα μαζί προηγουμένως σε γουδί.
Μακρύς Γιαλός Λασιθίου

Τουρισμός

Η περιοχή έχει μεγάλη ποικιλία από ταβέρνες, μπαρ, καταστήματα τροφίμων, δώρων, τράπεζα, φαρμακείο, γιατρό, οδοντίατρο κλπ. Κάθε Παρασκευή γίνεται και λαϊκή στη διασταύρωση στο λιμανάκι. Για να έλθει κάποιος εδώ μπορεί να ταξιδέψει με πλοίο στα λιμάνια Σητείας, Αγ. Νικολάου ή Ηρακλείου. Επίσης αεροπορικώς από το αεροδρόμιο Σητείας και το αεροδρόμιο Ηρακλείου. Επίσης την περιοχή εξυπηρετούν τακτικά δρομολόγια λεωφορείων. Το καλοκαίρι τα τουριστικά γραφεία οργανώνουν εκδρομές στα αρχαιολογικά και φυσιολατρικά μέρη της Κρήτης (Κνωσός, Μουσεία, Σαμαριά, Βάι κλπ.), καθώς επίσης και σε μικρότερα νησιά (Χρυσή, Σπιναλόγκα).
Στη περιοχή έχει κτισθεί ένα μεγάλο ξενοδοχείο και πολλά μικρότερα. Πολλά επίσης ενοικιαζόμενα δωμάτια και διαμερίσματα είναι διαθέσιμα το καλοκαίρι. Ο πληθυσμός αριθμεί περίπου 1200 κατοίκους που προέρχονται κυρίως από τα χωριά Άγιος Στέφανος και Πεύκοι. 
Στην άκρη της θάλασσας εκτείνεται μια αβαθής και αμμώδης παραλία, με νερά που είναι πολύ ζεστά ακόμη και στα τέλη Οκτωβρίου. Στην άκρη αυτής της παραλίας βρίσκεται το μικρό λιμάνι. Άλλες μικρότερες παραλίες είναι του Καλαμοκανιά, της Λαγκούφας, το Διασκάρι και της Λαγκάδας.
Εθνική Γεωργίας U21 (ποδόσφαιρο ανδρών)

Η Εθνική Γεωργίας U21 (ποδόσφαιρο ανδρών) είναι η εθνική ομάδα κάτω των 21 της Γεωργίας. Ελέγχεται από τη Γεωργιανή Ποδοσφαιρική Ομοσπονδία. Η ομάδα θεωρείτα η τροφοδότης της Εθνικής Γεωργίας. Συμμετέχει στο Ευρωπαϊκό πρωτάθλημα ποδοσφαίρου U21, το οποίο διεξάγεται κάθε δύο χρόνια. Ποτέ δεν έχει καταφέρει να συμμετάσχει στην τελική φάση του τουρνουά.
Στην ομάδα συμμετέχουν οι Γεωργιανοί ποδοσφαιριστές κατω των 21 στην αρχή του χρονολογικού έτους που ξεκινά το διετές Ευρωπαϊκό πρωτάθλημα ποδοσφαίρου U21, με αποτέλεσμα κάποιοι ποδοσφαιριστές να συμμετέχουν μέχρι το 23ο έτος.
Παρόλο που η διάλυση της ΕΣΣΔ έγινε επίσημα στις 25 Δεκεμβρίου 1991, η ομάδα κάτω των 21 συνέχισε σαν Εθνική ΕΣΣΔ U21 μέχρι το Ευρωπαϊκό πρωτάθλημα ποδοσφαίρου U21 1992. Μετά από αυτό οι δημοκρατίες που διαχωρίστηκαν από την ΕΣΣΔ δημιούργησαν δικές τους ομάδες όπως οι Εθνική Αρμενίας U21 (ποδόσφαιρο ανδρών), Εθνική Αζερμπαϊτζάν U21 (ποδόσφαιρο ανδρών), Εθνική Λευκορωσίας U21 (ποδόσφαιρο ανδρών), Εθνική Εσθονίας U21 (ποδόσφαιρο ανδρών), Εθνική Λετονίας U21 (ποδόσφαιρο ανδρών), Εθνική Λιθουανίας U21 (ποδόσφαιρο ανδρών), Εθνική Μολδαβίας U21 (ποδόσφαιρο ανδρών) και Εθνική Ουκρανίας U21 (ποδόσφαιρο ανδρών).
Αιθυλομεθυλοφωσφίνη

Με οργανομαγνησιακή ένωση

Με επίδραση αιθυλομαγνησιοβρωμίδιου (CH₃CH₂MgBr) σε μεθυλοχλωροφωσφίνη (CH₃PHCl):

Με μεθυλίωση αιθυλοφωσφίνης

Με επίδραση αιθυλοφωσφίνης (CH₃PH₂) σε μεθυλαλογονίδιο (CH₃X) παράγεται αιθυλομεθυλοφωσφίνη:

Χημική συμπεριφορά και παράγωγα

Η αιθυλομεθυλοφωσφίνη έχει έντονο πυρηνόφιλο χαρακτήρα, λόγω της μεγάλης επιδεκτικότητας πόλωσης του φωσφόρου.

Αλκυλίωση

Η αντίδραση με αλκυλαλογονίδια γίνεται εύκολα, και η τριτοταγής αιθυλοαλκυλομεθυλοφωσφίνη (RP(CH₃)CH₂CH₃), που παράγεται είναι σταθερότερη:

Αντιδράσεις προσθήκης

Η αιθυλομεθυλοφωσφίνη, παρουσία ισχυρών βάσεων, όπως το υδροξείδιο του καλίου (KOH) σε διμεθυλοθειοξείδιο (CH₃SOCH₃, DMSO), δίνει αντιδράσεις προσθήκης σε αλκένια και αλκίνια. Παραδείγματα:
1. Προσθήκη στο αιθένιο. Παράγεται διαιθυλομεθυλοφωσφίνη:
2. Προσθήκη στο αιθίνιο. Παράγεται αιθυλοβινυλομεθυλοφωσφίνη:

Επίδραση μεθυλενίου

Με επίδραση μεθυλενίου ([:CH₂]) σε αιθυλομεθυλοφωσφίνη παράγονται μεθυλοπροπυλοφωσφίνη, ισοπροπυλομεθυλοφωσφίνη, διαιθυλοφωσφίνη και αιθυλοδιμεθυλοφωσφίνη:
2583 Φατυάνοφ

Φυσικά χαρακτηριστικά

Τα φυσικά χαρακτηριστικά του Φατυάνοφ είναι άγνωστα.
Άνθεμα

Άνθεμα (από τη λέξη "άνθεμον" παράγωγο του ρήματος "ανθώ", "ανθίζω") ομομάζεται ένας αρχαίος ελληνικός ζωηρός και εύθυμος λαϊκός χορός, που γινόταν για να γιορταστεί ο ερχομός της άνοιξης και το άνθισμα των λουλουδιών. Η εκτέλεσή του γινόταν με κάποια μιμητική δράση από δύο ομάδες αντρών, που χόρευαν και τραγουδούσαν μαζί. Στους Δειπνοσοφιστές (Αθήν. ΙΔ' 629Ε, 27) υπάρχουν οι ακόλουθες λέξεις που τραγουδούσαν όταν χόρευαν, όπως έχουν διασωθεί : "που μοι τα ρόδα, που μοι τα ία, που μοι τα καλά σέλινα;" "ταδί τα ρόδα, ταδί τα ία, ταδί τα καλά σέλινα", δηλαδή "που είναι τα ρόδα μου, που είναι οι μενεξέδες μου, που είναι τα καλά μου σέλινα;" "Εδώ είναι τα ρόδα, εδώ είναι οι μενεξέδες, εδώ είναι τα καλά σέλινα".
Μητροπολίτης Γαλλίας Εμμανουήλ Αδαμάκης

Βιογραφία

Ο Μητροπολίτης Εμμανουήλ γεννήθηκε στις 19 Δεκεμβρίου 1958 στον Άγιο Νικόλαο Λασιθίου. Πτυχιούχος της Παιδαγωγικής Ακαδημίας Ηρακλείου, συνέχισε τις σπουδές του σε μεταπτυχιακό επίπεδο στη Φιλολογική Σχολή του Καθολικού Ινστιτούτου Παρισιού και στο Ινστιτούτο του Αγίου Σέργιου. Συνέχισε τις σπουδές του επί της ιστορίας των θρησκειών στην Σορβόννη (Paris IV) και στο Ανώτατο Ινστιτούτο Οικουμενικών Σπουδών. Χειροτονήθηκε Διάκονος και Πρεσβύτερος το 1985 από τον Μητροπολίτη Βελγίου Παντελεήμονα. Συνέχισε τις σπουδές του στο Ινστιτούτο Ορθόδοξης Θεολογίας Τιμίου Σταυρού Βοστώνης όπου έλαβε το δίπλωμά του στην Θεολογία το 1987.
Στη συνέχεια, κατόπιν αποφάσεως του Μητροπολίτου Βελγίου Παντελεήμονα διακόνησε ως Πρωτοσύγκελος της Μητροπόλεως Βελγίου παραμένοντας Εφημέριος της Ενορίας των Αρχαγγέλων  στις Βρυξέλλες. Έχει την διεύθυνση του Γραφείου του Οικουμενικού Πατριαρχείου στην Ευρωπαϊκή Ένωση, από την ίδρυση του το 1995. Στις 5 Σεπτεμβρίου 1996 τον εξελέγη παμψηφεί από την Αγία και Ιερά Σύνοδο του Οικουμενικού Πατριαρχείου Επίσκοπος της πάλαι ποτέ διαλαμψάσης Επισκοπής Ρηγίου, Βοηθός της Ιεράς Μητροπόλεως Βελγίου.
Στις 20 Ιανουαρίου 2003 εξέλεγη παμψηφεί από την Αγία και Ιερά Σύνοδο του Οικουμενικού Πατριαρχείου, Μητροπολίτης Γαλλίας. Του ανατέθηκε η εκπροσώπηση του Πατριαρχείου στον θεολογικό διάλογο με τις Ορθόδοξες Εκκλησίες της Ανατολής. Διατηρεί την διεύθυνση της εκπροσώπησης της Ορθόδοξης Εκκλησίας στην Ευρωπαϊκή Ένωση και έχει την ευθύνη του αμφίδρομου ακαδημαϊκού διαλόγου με τον Ισλαμισμό και τον Ιουδαϊσμό. Είναι επίσης πρόεδρος της Συνόδου των Ευρωπαϊκών Εκκλησιών.
Χρίστηκε Ιππότης της Λεγεώνας της Τιμής το 2010 και μέγας διοικητής του Τάγματος της Τιμής στην Ελλάδα το 2011.
Γεωργιανή Ποδοσφαιρική Ομοσπονδία

Ιστορία

Η ομοσπονδία έχει τις ρίζες της στη σοβιετική περίοδο, από τη σύστασή της το 1936 έως το 1989, κατά την οποία αποτελούσε τμήμα της Ομοσπονδίας Ποδοσφαίρου ΕΣΣΔ. Η ανεξάρτητη ομοσπονδία ιδρύθηκε επίσημα στις 15 Φεβρουαρίου του 1990. Το 1992 εντάχθηκε στη FIFA, ενώ το ίδιο έτος έγινε μέλος της UEFA.

Λογότυπο

Το λογότυπο της ομοσπονδίας όπως έχει εξελιχθεί με το πέρασμα του χρόνου.
Δημήτριος Σακελλάριος

Ο Δημήτριος Σακελλάριος τέλη του 18ου αι. δεύτερο ήμισυ του 19ου αι. γεννήθηκε στην Καστοριά και δραστηριοποιήθηκε στο Βουκουρέστι. Οι πληροφορίες είναι ελλιπείς. Αναφέρεται το 1836 από τον Κωνσταντίνο Μπέλιο να ασκεί τα καθήκοντά του προξένου στο Βουκουρέστι, αλλά και από τον ιστορικό A. Horvth. Έπαιξε αποφασιστικό ρόλο στην επάνοδο, κατά την Οθωνική περίοδο, στα πάτρια εδάφη του Φιλικού Εμμανουήλ Ξάνθου.
Ανώπολη Ηρακλείου

Ιστορία

Πρώτη αναφορά
Η Ανώπολις αναφέρεται για πρώτη φορά σε ντοκουμέντο της βενετοκρατούμενης Κρήτης σε συμβόλαιο του 1271  : 
Iohannes Cauco dare tenetur... boni viri puri cretensis mostatos C (100) de suis vineis casalis Anopoli
Ενετοκρατία-Τουρκοκρατία
Στην απογραφή των Ενετών το 1583, η Ανώπολις έχει 113 κατοίκους. Στη διάρκεια των Επαναστάσεων στην τουρκοκρατούμενη Κρήτη του 1866 και του 1897, πολλοί κάτοικοι του χωριού και μοναχοί της Μονής του Αγίου Ιωάννη του Θεολόγου σφαγιάστηκαν.

Τοπική Οικονομία

Η Ανώπολη κατά την μεγαλύτερη έκταση της είναι πεδινή περιοχή, ενώ η κύρια ασχολία των κατοίκων εντοπίζεται στην αγροτική οικονομία. Τα κυριότερα αγροτικά προϊόντα που παράγει η περιοχή είναι ελαιόλαδο, σταφίδα, κηπευτικά και κτηνοτροφικά φυτά. Στο χωριό υπάρχει επίσης νηπιαγωγείο και δραστήριος Πολιτιστικός Σύλλογος.

Υδάτινο πάρκο

Σε κοντινή απόσταση βρίσκεται υδάτινο πάρκο Water City.
Βασίλκο Ροστισλάβιτς

Βιογραφία

Ήταν γιος τού Ροστισλάβ πρίγκιπα τού Τμουταρακάν και -σύμφωνα με τον ιστορικό Μαρτίν Ντιμνίκ- της Άννας Λάνκα των Άρπαντ, κόρης τού Μπέλα Α΄ της Ουγγαρίας.
Αδελφός του ήταν ο Βολοντάρ πρίγκιπας τού Περεμίσλ. Ο πάππος του Βλαντίμιρ απεβίωσε νωρίς και δεν είχε προλάβει να κυβερνήσει ως πρίγκιπας κάποια πόλη, έτσι σύμφωνα με τη βαθμιδωτή διαδοχή των Ρώσων οι απόγονοί του εξαιρούντο της διαδοχής στο μεγάλο πριγκιπάτο τού Κιέβου· όμως οι θείοι τού Ροστισλάβ τού έδωσαν την πιο δυτική περιοχή, τη Γαλικία, στην οποία κυβέρνησε, διαδεχόμενος από τους απογόνους του.
Όλντριχ Α΄ του Μπρνο

Βιογραφία

Ήταν ο πρωτότοκος γιος τού Κορράδου Α΄ δούκα της Βοημίας και της Βίρπιρκ, κόρης τού Ζήγκχαρτ τού Τένγκλινκ.
Διαδέχθηκε τον πατέρα του το 1092 στη δυτική Μοραβία. Ο πατέρας του ήταν πρίγκιπας στο ήμισυ της Μοραβίας, όμως το 1092 ο Όλντριχ και ο αδελφός του διαίρεσαν τη δυτική Μοραβία (Μπρνο) και ο Όλντριχ έλαβε το Μπρνο, ενώ ο Λεοπόλδος έλαβε το Ζνόιμο. Οι δύο αδελφοί ίδρυσαν μία μονή Βενεδικτίνων και έκτισαν εκεί τη βασιλική τού Αγ. Προκοπίου, στο Τρέμπιτς, που προορίστηκε για μαυσωλείο τού κλάδου Μπρνο-Ζνόιμο των Πρεμυσλιδών.
Κυβέρνησε το Μπρνο 21 έτη με μόνη παρεμβολή αυτή τού εξαδέλφου του Μπρετίσλαφ Β΄ το 1099-1100. Τον διαδέχθηκε ο μόνος γιος του Βρατίσλαος.
Επαρχία Πυλίας

Η επαρχία Πυλίας ήταν μία από τις τέσσερις επαρχίες του νομού Μεσσηνίας. Έδρα της ήταν η Πύλος. Καταλάμβανε το νότιο τμήμα της χερσονήσου της Μεσσηνίας.

Διοικητικές μεταβολές

Δημιουργήθηκε αρχικά με την διοικητική διαίρεση του 1833 ως μία από τις έξι επαρχίες του νομού Μεσσηνίας. Καταργήθηκε στην συνέχεια με την διοικητική διαίρεση του 1836 η οποία κατήργησε προσωρινά το νομαρχιακό σύστημα και επανασυστάθηκε το 1848. Παρέμεινε αμετάβλητη μέχρι το 1997, οπότε και καταργήθηκε με το σχέδιο Καποδίστριας. Στην θέση της δημιουργήθηκαν οι δήμοι Πύλου, Κορώνης, Μεθώνης, Αιπείας, Πεταλιδίου,  Βουφράδος, Παπαφλέσσα και Χιλιοχωρίων  και ένα μικρό τμήμα του Δήμου Νέστορος. Με το σχέδιο Καλλικράτης που ακολούθησε το σχέδιο Καποδίστριας στην θέση του μεγαλύτερου τμήματος  της πρώην επαρχίας δημιουργήθηκε ο δήμος Πύλου.
Διοργανώσεις Ε.Π.Σ. Κιλκίς 2018–19

Α1 Κατηγορία

Στην κορυφαία κατηγορία της ΕΠΣ Κιλκίς συμμετείχαν 13 σύλλογοι, καθώς ο Ερμής Τερπύλλου απέσυρε τη συμμετοχή του και αγωνίστηκε τελικά στην Α΄ Κατηγορία.
Πρωταθλήτρια ΕΠΣ Κιλκίς για την περίοδο 2018-19 ανακηρύχθηκε η ομάδα του Κιλκισιακού.
Κυβερνείο Ριαζάν

Το Κυβερνείο Ριαζάν (ρωσικά: Рязанская губерния‎, Ryazanskaya guberniya, Κυβέρνηση του Ριαζάν) ήταν διοικητική διαίρεση (γκουμπερνίγια) της Ρωσικής Αυτοκρατορίας και της Ρωσικής Ομοσπονδιακής Σοσιαλιστικής Σοβιετικής Δημοκρατίας, το οποίο υπήρχε από το 1796 έως το 1929. Το διοικητικό του κέντρο ήταν η πόλη Ριαζάν.
Σερβική γλώσσα

Σερβική λογοτεχνία

Η Σερβική λογοτεχνία αναδύθηκε τον Μεσαίωνα και συμπεριελάμβανε έργα όπως το Miroslavljevo jevandjelje (Ευαγγέλιο του Μίροσλαβ) το 1192 και τον Dušanov zakonik ( Κώδικας του Δουσάν ) το 1349. Λίγη μη εκκλησιαστική μεσαιωνική λογοτεχνία έχει διατηρηθεί, αλλά ό,τι υπάρχει δείχνει πως ήταν σύμφωνη με την εποχή της. Παραδείγματος χάριν το Serbian Alexandride, ένα βιβλίο για τον Μέγα Αλέξανδρο, και μία μετάφραση του Τριστάνος και Ιζόλδη στα Σερβικά.
Στα μέσα του 15ου αιώνα η Σερβία κατελήφθη από την Οθωμανική Αυτοκρατορία και για τα επόμενα 400 χρόνια δεν υπήρχαν ευκαιρίες για δημιουργία κοσμικής γραπτής λογοτεχνίας. Ωστόσο, μερικά από τα σπουδαιότερα λογοτεχνικά έργα στα Σερβικά έρχονται από εκείνη την περίοδο, με τη μορφή προφορικής λογοτεχνίας, με προεξάρχουσα μορφή την Σερβική επική ποίηση. Είναι γνωστό πως ο Γκαίτε έμαθε Σερβικά για να διαβάσει από το αυθεντικό κείμενο Σερβική επική ποίηση. Η γραπτή λογοτεχνία παρήχθη μόνο για θρησκευτική χρήση σε εκκλησίες και μοναστήρια και διατήρησε τα Παλαιά Εκκλησιαστικά Σλαβονικά. Μέχρι το τέλος του 18ου αιώνα η γραπτή λογοτεχνία είχε αποξενωθεί από την ομιλουμένη γλώσσα. Στο δεύτερο μισό του 18ου αιώνα εμφανίστηκε η νέα γλώσσα, αποκαλούμενη Σλαβονικά-Σέρβικα. Στις αρχές του 19ου αιώνα ο Βουκ Στεφάνοβιτς Κάρατζιτς, ακολουθώντας το έργο του Σάβα Μρκάλγ (Sava Mrkalj), αναμόρφωσε το Κυριλλικό αλφάβητο εισάγοντας την φωνητική αρχή, καθώς και προωθώντας την ομιλουμένη γλώσσα των ανθρώπων ως λογοτεχνική νόρμα.
Το πρώτο τυπωμένο βιβλίο στα Σέρβικα, το Οκτόιχ εκδόθηκε στην Κετίγνη (Cetinje) το 1494, μόλις 40 χρόνια μετά την ανακάλυψη της τυπογραφίας από τον Γουτεμβέργιο.

Παραλειπόμενα

Μία γνωστή Σερβική λέξη σε χρήση σε πολλές γλώσσες παγκοσμίως είναι η λέξη βαμπίρ.
Τραστ

Με το όνομα Τραστ  (στα ελληνικά εμπίστευμα) φέρεται ιδιαίτερος τύπος οικονομικής ένωσης επιχειρήσεων. Τα τραστ προέρχονται από συγχώνευση υφισταμένων ήδη επιχειρήσεων που τελούν είτε υπό οριζόντια, είτε υπό κάθετη διάταξη μεταξύ τους, είτε ακόμη και με συμπληρωματική.
Κύριο χαρακτηριστικό του τραστ είναι ότι οι συγχωνευόμενες επιχειρήσεις χάνουν την αυτοτέλειά τους, (νομική ύπαρξή τους), καθώς και την αυτόνομη διοίκησή τους. Έτσι τα δικαιώματα και οι υποχρεώσεις αυτών μεταφέρονται στη προκύπτουσα νέα επιχείρηση λεγόμενη τραστ.

Συγχώνευση επιχειρήσεων

Συνηθέστερα η συγχώνευση των επιχειρήσεων μέχρι να δημιουργηθεί το τραστ γίνεται είτε σταδιακά, είτε σε μία και μοναδική φάση. Απώτερος στόχος των συγχωνευομένων είναι πάντα η απόκτηση προνομιακής θέσης στην αγορά και στον διεθνή ανταγωνισμό. Αυτό επιχειρείται  καταργώντας τον μεταξύ αυτών ανταγωνισμό υπό μία εν δυνάμει εταιρεία που θα παρουσιάζει ορθολογικότερη οργάνωση, κοινό σχεδιασμό ανάπτυξης και δυναμικό, καταργώντας τις περιττές και  παρασιτικές δαπάνες των συγχωνευομένων, βελτιώνοντας έτσι το παραγωγικό αγαθό και σταθεροποιώντας την τιμή του.

Αντι-Τραστ

Η νομοθεσία Σέρμαν περί Αντι-Τραστ, (1890), που είναι ο βασικός νόμος στο αμερικανικό Δίκαιο κατά των περιορισμών του Ανταγωνισμού, που "κατέστησε παράνομη κάθε συμφωνία ενοποίησης ή συνωμοσία με στόχο την κατάργηση του ανταγωνισμού", απευθυνόταν σε μια εφαρμογή των τραστ στις επιχειρήσεις. Η Standard Oil Company του Τζον. Ντ. Ροκεφέλερ για παράδειγμα, έπειθε μετόχους σε διάφορες εταιρείες να δώσουν τις μετοχές τους σε ενα Συμβούλιο trustees με αντάλλαγμα πιστοποιητικά που τους εξασφάλιζαν την πληρωμή μερισμάτων. Η επιτροπή ερχόταν έτσι σε θέση να διοικεί ταυτόχρονα πολλές εταιρείες, οι οποίες θα έπρεπε να είναι σε ανταγωνισμό μεταξύ τους.
Συνέχεια της παραπάνω "Πράξης Σέρμαν", ακολούθησαν: η "Πράξη Κλέιτον" (1914) και η "Πράξη Ρόμπσον και Πάτμαν" του 1936. Αυτών ακολούθησαν διάφορες άλλες κατά Χώρα, δημιουργώντας εθνικές νομοθεσίες περί προστασίας του ελεύθερου ανταγωνισμού.
Socket F

Η πλατφόρμα AMD Quad FX

Η υποδοχή Socket F είναι η βάση για την πλατφόρμα του επεξεργαστή AMD Quad FX, που εγκαινιάστηκε από την AMD στις 30 Νοεμβρίου του 2006.
Αυτή η τροποποιημένη έκδοση της υποδοχής, που ονομάζεται Socket 1207 FX (AMD), και υποδοχή Socket L1 (NVIDIA), επιτρέπει τον συνδυασμό διπλής υποδοχής επεξεργαστών διπλού πυρήνα, έτσι ώστε να παρατίθενται τέσσερις πυρήνες σε σταθερό υπολογιστή γραφείου, ενώ μελλοντικά ο αριθμός αυτός μπορεί να αυξηθεί στους οκτώ πυρήνες.
Άννα Χρόμι

Στούντιο

Η Άννα Χρόμι διαθέτει στούντιο στη Πιετρασάντα της Τοσκάνης, όπου έχει επίσης χαλκουργεία, Φοντέρια Αρτίστικα Μαρίανι καθώς και Μάσιμο ντελ Τσίαρο. Για τα  μαρμάρινα γλυπτά της, εργάζεται στο στούντιο του Μάσιμο Γκαλένι στη Πιετρασάντα. Στο Καραρά, σμιλεύει στο στούντιο Μιχελάντζελο του Φράνκο Μπαρατίνι.

Συνειδητή Τέχνη

Το πιο γνωστό κομμάτι της Χρόμι είναι το κενό παλτό, γνωστό ως μανδύας της συνείδησης, Πιετά ή Κομεντατόρε, που βρίσκεται στον καθεδρικό ναό του Σάλτσμπουργκ της Αυστρίας, στο Στάβοβσκε Ντιβάντλο στην Πράγα, στο Εθνικό Αρχαιολογικό Μουσείο στην Αθήνα και αλλού.
Επί του παρόντος, η Χρόμι μετασχηματίζει τον Μανδύα σε παρεκκλήσι ύψους τεσσάρων μέτρων, σκαλισμένω από ένα κομμάτι λευκού μαρμάοου, βάρους 200 τόνων στο Σπήλαιο Μιχελάντζελο στο Καραρά.
Άλλα σημαντικά έργα περιλαμβάνουν το Ολυμπιακό Πνεύμα, το οποίο πρόκειται να τοποθετηθεί μπροστά από τη νέα βιβλιοθήκη της Σαγκάης καθώς επίσης την Ευρώπη, μια σύγχρονη επανερμηνεία του παλιού μύθου, που τοποθετηθεί σε ευρωπαϊκά εκπαιδευτικά ιδρύματα. To 2009 το έργο της “Ολιβιέρ ντ'ορ” παρουσιάστικε από τον Αλβέρτο Β΄ του Μονακό στον νομπελίστα Ειρήνης Έλι Βίζελ. Το 2008 παρουσίασε ένα πρωτότυπο του Μανδύα της Συνείδησης στον πάπα Βενέδικτο ΙΣΤ΄ στον Άγιο Πέτρο της Ρώμης για να σηματοδοτήσει τη δημιουργία του Ινστιτούτου Συνείδησης.
Η Χρόμι εμπνέεται από τη μουσική, την όπερα και ιδίως από τον κλασικό χορό  και τους αρχαίους μύθους. Τα ζωγραφικά της έργα μιλούν για έναν θαυμασμό προς τον Σαλβαδόρ Νταλί και άλλους  σουρεαλιστές, και περιέχουν αναφορές στην Σχολή Φανταστικού Ρεαλισμού της Βιέννης, καθώς και σε άλλους κεντρικοευρωπαίους καλλιτέχνες. Τα χρώματά της, χρησιμοποιούμενα μερικές φορές επίσης στα γλυπτά, έχουν μια λεπτή αφή, παρόμοια με εκείνη του Τέρνερ.
Λούκας Ζάρεκ

Καριέρα

Αν και γεννημένος στην Πολωνία, ο Λούκας Ζάρεκ βρέθηκε από πολύ μικρή ηλικία στην Ελλάδα και στα 17 του εισήχθη στις ακαδημίες του Παναθηναϊκού, στις οποίες παρέμεινε για ένα χρόνο καθώς το 2008 μεταπήδησε στον ΆΡΗ Θεσσαλονίκης.
Το 2009 μετεγγράφη στον ΑΟΝΣ Μίλωνα, ενώ το 2010 μεταπήδησε στον Ολυμπιακό Πειραιώς, με τον οποίο μάλιστα κατέκτησε το εγχώριο νταμπλ του 2011. Μετά το τέλος της αγωνιστικής περιόδου 2010-11, ο Ζάρεκ πήρε μεταγραφή στον Παμβοχαϊκό, στον οποίο ωστόσο παρέμεινε για μόλις ενα χρόνο.
Το 2012 αποφάσισε να επιστρέψει στην Πολωνία και να συνεχίσει την καριέρα του στην τοπική Όλστιν. Επόμενος σταθμός στην καριέρα του αποτέλεσε η γερμανική Μπουλ, ωστόσο το 2014 επέστρεψε για ακόμα μια φορά στην Πολωνία καθώς μετεγγράφη στη Βάρτα Ζαβιέρτσιε.
Στην πολωνική ομάδα παραμένει μέχρι και σήμερα.
Σλιέμα Γουόντερερς ΦΚ

Ίδρυση

Η ομάδα επισήμως ιδρύθηκε το 1909 μολονότι ο πρώτος καταγεγραμμένος αγώνας της έλαβε χώρα στις 3 Οκτωβρίου 1908 εναντίον της ομάδας Σεντ Τζορτζς ΦΚ για το τοπικό πρωτάθλημα νέων κάτω των 21 ετών. Η αγγλική ονομασία της ομάδας (Wanderers) οφείλεται στο γεγονός ότι μεγάλος αριθμός Άγγλων ζούσε στη Σλιέμα (η οποία αποτελούσε στις αρχές του 20ου αιώνα, ένα από τα σημαντικότερα λιμάνια ανεφοδιασμού του Αγγλικού Στόλου της Μεσογείου) και στελέχωσε την ομάδα στα πρώτα βήματά της.
Αρχικά, το 1902 είχαν ιδρυθεί 2 ομάδες στην πόλη της Σλιέμα, η Σλιέμα Ρόβερς και η Σλιέμα Αματιούαρς, ενώ ένα χρόνο αργότερα δημιουργήθηκαν άλλες 2 ομάδες, η Σλιέμα Γιούνιον και η Σλιέμα Ήγκολς. Oi 4 ομάδες αποφάσισαν να συγχωνευθούν και να αποτελέσουν τη σημερινή Σλιέμα Γουόντερερς με χρώματα το κίτρινο (στη φανέλα) και το μαύρο (στα σορτσάκια). Ωστόσο, ένας φιλικός αγώνας εναντίον της Φλοριάνα ΦΚ στάθηκε η αφορμή για την αλλαγή των χρωμάτων της ομάδας στο σημερινό γαλάζιο (εμπνευσμένο από το γαλάζιο της θάλασσας).
2717 Τέλερβο

Φυσικά χαρακτηριστικά

Τα φυσικά χαρακτηριστικά του Τέλερβο είναι άγνωστα.
Θείος Βάνιας

Ο Θείος Βάνιας είναι ένα θεατρικό έργο του Αντόν Τσέχωφ.

Ιστορία

Πρωτοπαρουσιάστηκε το 1899, σε σκηνοθεσία Κονσταντίν Στανισλάφσκι, με πρωταγωνιστές τον ίδιο τον Στανισλάφσκι, τη σύζυγό του Λιλίνα και την Όλγα Κνίπερ, σύζυγο του Τσέχωφ.
Το έργο έχει μεταφερθεί και στον κινηματογράφο.
Παγκόσμιο Κύπελλο Ποδοσφαίρου 1974

Επιλογή Διοργανωτή

Η απόφαση για τον οικοδεσπότη του Παγκοσμίου Κυπέλλου 1974 πάρθηκε στις 6 Ιουλίου 1966 . Την ίδια μέρα συναποφασίστηκε και το ποιος θα διοργανώσει τα Παγκόσμια Κύπελλα του 1978 και 1982. Ενδιαφέρον για την διοργάνωση των αγώνων του 1974 και 1982 έδειξαν η Δυτική Γερμανία και η Ισπανία. Στην συνέχεια η Ισπανία απόσυρε την υποψηφιότητα της για την διοργάνωση του 1974 με αντάλλαγμα την διοργάνωση του 1982

Προκριματικά

Στα προκριματικά του Παγκοσμίου Κυπέλλου 1974 συμμετείχαν 98 εθνικές ομάδες και διαγωνίστηκαν για τις 16 θέσεις που δόθηκαν για την τελική φάση των Μουντιάλ. Οι 2 από τις 16 θέσεις καλύφθηκαν από την προηγούμενή νικήτρια Βραζιλία και την διοργανώτρια Δυτική Γερμανία. Για πρώτη φορά στην διοργάνωση συμμετείχαν η Ανατολική Γερμανία η Αϊτή η Αυστραλία και το Ζαίρ (σημερινό Κονγκό)

Φάση Ομίλων

Όλες οι ώρες που αναγράφονται είναι οι τοπικές ώρες Αργεντινής UTC +1